LIETUVOS TRANSPORTO SAUGOS ADMINISTRACIJOS

DIREKTORIUS

įsakymas

DĖL ASMENŲ, PAGEIDAUJANČIŲ ATLIKTI GELEŽINKELIŲ RIEDMENŲ, NAUDOJAMŲ 1520 MM PLOČIO VĖŽĖS LIETUVOS RESPUBLIKOS GELEŽINKELIŲ TINKLE, TECHNINĘ PRIEŽIŪRĄ, PRAŠYMŲ VERTINIMO TVARKOS APRAŠO PATVIRTINIMO

2020 m. gruodžio 23 d. Nr. 2BE-428

Vilnius

Vadovaudamasis Lietuvos Respublikos geležinkelių transporto eismo saugos įstatymo 18 straipsnio 5 dalimi, Techninių prižiūrėtojų sertifikavimo taisyklių, patvirtintų Lietuvos Respublikos susisiekimo ministro 2011 m. liepos 19 d. įsakymu Nr. 3-431 „Dėl Techninių prižiūrėtojų sertifikavimo taisyklių patvirtinimo“, 5 punktu:

1. T v i r t i n u:

1.1. Asmenų, pageidaujančių atlikti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninę priežiūrą, prašymų vertinimo tvarkos aprašą (pridedama);

1.2. Prašymo išduoti, atnaujinti, pakeisti ir (ar) papildyti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninio prižiūrėtojo sertifikatą formą (pridedama);

1.3. Geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninio prižiūrėtojo sertifikato formą (pridedama).

2. P r i p a ž į s t u netekusiais galios:

2.1. Valstybinės geležinkelio inspekcijos prie Susisiekimo ministerijos viršininko 2011 m. liepos 20 d. įsakymą Nr. V-440 „Dėl techninio prižiūrėtojo sertifikato formos patvirtinimo“ su visais pakeitimais ir papildymais;

2.2. Valstybinės geležinkelio inspekcijos prie Susisiekimo ministerijos viršininko 2011 m. liepos 20 d. įsakymą Nr. V-441 „Dėl Asmenų, pageidaujančių gauti prekinių vagonų, kurie naudojami 1520 mm pločio vėžės geležinkelių tinkle, techninio prižiūrėtojo sertifikatą, paraiškų vertinimo tvarkos aprašo patvirtinimo“ su visais pakeitimais ir papildymais.

3. N u s t a t a u, kad šis įsakymas įsigalioja 2021 m. sausio 1 d.

4. I n f o r m u o j u, kad šis įsakymas nustatyta tvarka skelbiamas Teisės aktų registre ir Lietuvos transporto saugos administracijos interneto svetainėje.

Administracijos direktoriaus pavaduotojas,

pavaduojantis Administracijos direktorių Tomas Kolendo

PATVIRTINTA

Lietuvos transporto saugos administracijos direktoriaus 2020 m. gruodžio 23 d. įsakymu Nr. 2BR-428

ASMENŲ, PAGEIDAUJANČIŲ ATLIKTI GELEŽINKELIŲ RIEDMENŲ, NAUDOJAMŲ 1520 MM PLOČIO VĖŽĖS LIETUVOS RESPUBLIKOS GELEŽINKELIŲ TINKLE, TECHNINĘ PRIEŽIŪRĄ, PRAŠYMŲ

VERTINIMO TVARKOS APRAŠAS

I SKYRIUS

BENDROSIOS NUOSTATOS

1. Asmenų, pageidaujančių atlikti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninę priežiūrą, prašymų vertinimo tvarkos aprašas (toliau – Aprašas) nustato asmenų, pageidaujančių atlikti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle (toliau – geležinkelių riedmenys), techninę priežiūrą (toliau – pareiškėjai), prašymų išduoti, atnaujinti, pakeisti ir (ar) papildyti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninio prižiūrėtojo sertifikatą (toliau – prašymas) vertinimo tvarką, prašymo ir geležinkelių riedmenų techninio prižiūrėtojo sertifikato (toliau – techninio prižiūrėtojo sertifikatas) formas bei geležinkelių riedmenų techninės priežiūros sistemos priemonių vertinimo kriterijus.

2. Apraše vartojamos sąvokos suprantamos taip, kaip jos apibrėžtos Lietuvos Respublikos geležinkelių transporto kodekse ir Lietuvos Respublikos geležinkelių transporto eismo saugos įstatyme.

3. Pareiškėjų prašymai pateikiami Taisyklėse nustatyta tvarka.

4. Pareiškėjų pateiktus prašymus ir dokumentus administruoja, vertina ir tikrina Lietuvos transporto saugos administracijos (toliau – Administracija) Paslaugų departamento atsakingas darbuotojas (toliau – atsakingas darbuotojas), o priimamus sprendimus išduoti ar atsisakyti išduoti techninio prižiūrėtojo sertifikatą, atnaujinti, pakeisti ir (ar) papildyti techninio prižiūrėtojo sertifikatą, palikti prašymą nenagrinėtą pasirašo Paslaugų departamento skyriaus vedėjas arba kitas Administracijos direktoriaus įsakymu paskirtas asmuo. Sprendime aiškiai nurodomas jo priėmimo pagrindas, motyvai bei procedūra, pagal kurią pareiškėjas gali sprendimą apskųsti.

II skyrius

PRAŠYMŲ IŠDUOTI TECHNINIO PRIŽIŪRĖTOJO SERTIFIKATĄ VERTINIMAS

5. Atsakingas darbuotojas turi užtikrinti, kad ekspertai ir specialistai, į kuriuos esant poreikiui kreipiamasi, pasirašytų Administracijos nustatytos formos nešališkumo deklaracijas ir konfidencialumo pasižadėjimus (2 ir 3 priedai).

6. Pirminis pareiškėjo pateiktų dokumentų vertinimas (toliau – pirminis vertinimas) atliekamas ne vėliau kaip per 5 darbo dienas nuo prašymo ir dokumentų gavimo dienos Geležinkelių transporto eismo saugos įstatymo 17 straipsnio 4 dalyje nustatyta tvarka.

7. Pirminio vertinimo metu tikrinama:

7.1. ar pateiktas patvirtintos formos ir tinkamai užpildytas prašymas;

7.2. ar pateiktas Geležinkelių riedmenų techninės priežiūros sistemos aprašas (toliau – Techninės priežiūros sistemos aprašas) apima Techninių prižiūrėtojų sertifikavimo taisyklių, patvirtintų Lietuvos Respublikos susisiekimo ministro 2011 m. liepos 19 d. įsakymu Nr. 3-431 „Dėl Techninių prižiūrėtojų sertifikavimo taisyklių patvirtinimo“ (toliau – Taisyklės), 3 punkte nustatytas priemones, Aprašo 1 priede nustatytus kriterijus ir ar jis bei prie jo pridedami dokumentai, jei nusprendžiama, kad Techninės priežiūros sistemos aprašo nepakanka, leidžia atlikti išsamų prašymo ir pateiktų dokumentų atitikties reikalavimams vertinimą (toliau – išsamus vertinimas);

7.3. ar prašymo ir pridedamų dokumentų turinys yra suprantamas.

8. Nustačius, kad prašymas ir (ar) pateikti dokumentai neatitinka reikalavimų, dokumentuose yra netikslių ar klaidingų duomenų ir (arba) pateikti ne visi nurodyti dokumentai ir pareiškėjas per nustatytą terminą neištaisė trūkumų ir nepateikė motyvuoto prašymo pratęsti trūkumų šalinimo termino, atsakingas darbuotojas parengia pasiūlymą palikti prašymą nenagrinėtą.

9. Nustačius, kad prašymas ir pateikti dokumentai atitinka reikalavimus, arba po to, kai pareiškėjas ištaisė pirminio vertinimo metu nustatytus trūkumus, atsakingas darbuotojas atlieka išsamų vertinimą.

10. Išsamus vertinimas atliekamas vadovaujantis Aprašo 1 priede nustatytais techninės priežiūros sistemos vertinimo kriterijais.

11. Atsakingas darbuotojas gali nuspręsti atlikti pareiškėjo veiklos patikrinimą vietoje, jei kyla abejonių dėl pareiškėjo pateiktos techninės priežiūros sistemos praktinio įgyvendinamumo. Pareiškėjo veiklos vykdymo vietoje tikrinami dokumentai ir (ar) veiklos procesai, kalbamasi su pareiškėjo darbuotojais, apžiūrimos patalpos, kuriose atliekama techninė priežiūra ir jose esantys įrenginiai, priemonės. Pareiškėjas informuojamas apie atvykimą į pareiškėjo faktinę veiklos vykdymo vietą ne vėliau kaip prieš 5 darbo dienas. Patikrinimo metu turi dalyvauti pareiškėjo paskirtas atstovas.

12. Atlikęs išsamų vertinimą, atsakingas darbuotojas užpildo ir į Administracijos dokumentų valdymo sistemą įkelia bei pasirašo elektroninę Techninės priežiūros sistemos aprašo atitikties nustatytiems kriterijams vertinimo pažymą (toliau – atitikties vertinimo pažyma) (4 priedas). Jeigu buvo atliktas patikrinimas vietoje, atitikties vertinimo pažymoje atsakingas darbuotojas pažymi, kurių kriterijų atitiktis buvo patikrinta patikrinimo vietoje metu, ir (arba) nurodo, ar atlikus patikrinimą pareiškėjo veiklos vietoje buvo pateikti įrodymai, patvirtinantys trūkumų pašalinimą, bei kaip šie trūkumai buvo pašalinti.

13. Atsakingas darbuotojas, atlikęs išsamų vertinimą ir nustatęs, kad Techninės priežiūros sistemos aprašas atitinka Aprašo 1 priede nustatytus kriterijus ir parengta techninės priežiūros sistema atitinka Geležinkelių transporto eismo saugos įstatyme, Taisyklėse nustatytus reikalavimus, ne vėliau kaip per 3 darbo dienas nuo išsamaus vertinimo atlikimo, atitikties vertinimo pažymoje nurodo išsamaus vertinimo rezultatus ir parengia vertinimo išvadą su pasiūlymu išduoti techninio prižiūrėtojo sertifikatą.

14. Atsakingas darbuotojas, atlikęs išsamų vertinimą ir nustatęs, kad pateiktas Techninės priežiūros sistemos aprašas neatitinka Aprašo 1 priede nustatytų kriterijų ir (arba) parengta techninės priežiūros sistema neatitinka Geležinkelių transporto eismo saugos įstatyme, Taisyklėse nustatytų reikalavimų, užpildytą atitikties vertinimo pažymą su pažymėtais trūkumais išsiunčia pareiškėjui su pasiūlymu ištaisyti nustatytus trūkumus ir nustato ne trumpesnį nei 20 darbo dienų terminą trūkumams pašalinti. Pareiškėjui pašalinus nustatytus trūkumus, iš naujo atliekamas išsamus vertinimas. Išsamus vertinimas atliekamas tol, kol ištaisomi visi trūkumai.

15. Tuo atveju, kai pareiškėjas per nurodytą terminą neištaiso trūkumų ir nepateikia motyvuoto prašymo pratęsti trūkumų šalinimo termino arba atsakingas darbuotojas nustato, kad pateikta techninės priežiūros sistema neatitinka Geležinkelių transporto eismo saugos įstatyme, Taisyklėse ir šiame Apraše nustatytų reikalavimų, atsakingas darbuotojas ne vėliau kaip per 3 darbo dienas nuo minėtų aplinkybių paaiškėjimo dienos atitikties vertinimo pažymoje nurodo išsamaus vertinimo rezultatus ir pateikia vertinimo išvadą su pasiūlymu atsisakyti išduoti techninio prižiūrėtojo sertifikatą.

16. Apie visus priimtus sprendimus ir (ar) prašymus pateikti trūkstamą informaciją pareiškėjas ne vėliau kaip per 3 darbo dienas nuo atitinkamų sprendimų priėmimo yra informuojamas raštu ir, jei prašymas pateiktas per Administracijos informacinę sistemą, šioje sistemoje.

17. Priėmus sprendimą išduoti techninio prižiūrėtojo sertifikatą, išduodamas elektroninės formos techninio prižiūrėtojo sertifikatas.

18. Informacija apie išduotus techninio prižiūrėtojo sertifikatus skelbiama Geležinkelių transporto eismo saugos įstatymo 17 straipsnio 16 dalyje nustatyta tvarka.

III SKYRIUS

PRAŠYMŲ ATNAUJINTI, PAPILDYTI IR (AR) PAKEISTI TECHNINIO PRIŽIŪRĖTOJO SERTIFIKATĄ VERTINIMAS

19. Prašymo pakeisti techninio prižiūrėtojo sertifikatą vertinimo metu tikrinama:

19.1. ar pateiktas patvirtintos formos ir tinkamai užpildytas prašymas;

19.2. ar nurodyti pasikeitę techninio prižiūrėtojo sertifikato duomenys ir pateikti duomenų pasikeitimą patvirtinantys dokumentai;

19.3. ar prašymo ir pridedamų dokumentų turinys yra suprantamas.

20. Prašymo pakeisti techninio prižiūrėtojo sertifikatą atveju išsamus vertinimas neatliekamas. Atsakingas darbuotojas įvertina pareiškėjo pateiktus pakeistus duomenis ir duomenų pasikeitimą patvirtinančius dokumentus ir, jei nenustatyta trūkumų, parengia sprendimo pakeisti techninio prižiūrėtojo sertifikatą projektą, kurį teikia pasirašyti Aprašo 4 punkte nurodyta tvarka.

21. Prašymo papildyti techninio prižiūrėtojo sertifikatą vertinimo metu tikrinama:

21.1. ar pateiktas patvirtintos formos ir tinkamai užpildytas prašymas;

21.2. ar nurodytos techninio prižiūrėtojo sertifikato papildymo priežastys ir Techninės priežiūros sistemos aprašo nuostatos;

21.3. ar pateikti kiti dokumentai, kuriais įrodoma, kad įgyvendinus atitinkamai Geležinkelių transporto eismo saugos įstatymo 18 straipsnio 2 dalies 6 punkte nurodytus pokyčius arba Geležinkelių transporto eismo saugos įstatymo 17 straipsnio 7 dalies 7 punkte nurodytus pokyčius techninės priežiūros sistema atitiks jai keliamus reikalavimus (teikiami, jei pareiškėjas nusprendžia, kad Techninės priežiūros sistemos aprašo nuostatų nepakanka);

21.4. ar nurodytos pakeistos techninės priežiūros sistemos priemonės, pakeitimų priežastys, Techninės priežiūros sistemos aprašo nuostatos, ir jeigu pareiškėjas nusprendžia, kad Techninės priežiūros sistemos aprašo nuostatų nepakanka, ar pateikti kiti dokumentai, kuriais įrodoma, kad po pakeitimo techninės priežiūros sistema atitinka jai keliamus reikalavimus, bei pateikti pakeitimus patvirtinantys dokumentai (turi būti nurodoma, jeigu techninės priežiūros sistema buvo pakeista po paskutinio jos įvertinimo);

21.5. ar prašymo ir pridedamų dokumentų, jeigu jie pateikti, turinys yra suprantamas.

22. Atsakingas darbuotojas įvertina pareiškėjo pateiktus duomenis ir dokumentus, apie įgyvendinamus esminius techninės priežiūros pakeitimus ir (ar) ketinamą vykdyti veiklą, kuri nėra nurodyta techninio prižiūrėtojo sertifikate, atlikdamas atitinkamai tik pasikeitusių Techninės priežiūros sistemos aprašo dalių vertinimą. Atsakingas darbuotojas gali atlikti išsamų techninės priežiūros sistemos vertinimą, jei nusprendžia, kad išsamus vertinimas yra būtinas siekiant įsitikinti techninės priežiūros sistemos atitiktimi jai keliamiems reikalavimams.

23. Atsakingas darbuotojas gali paprašyti pateikti papildomus dokumentus, kuriais įrodoma, kad po pakeitimo techninės priežiūros sistema atitiks jai keliamus reikalavimus, jeigu nusprendžia, kad Techninės priežiūros sistemos aprašo nuostatų nepakanka tuo įsitikinti. Prašymo ir dokumentų vertinimas atliekamas mutatis mutandis taikant Geležinkelių transporto eismo saugos įstatymo 17 straipsnio 3–6 dalis, Taisyklių 7 ir 9 punktus bei Aprašo II skyriaus nuostatas.

24. Prašymo atnaujinti techninio prižiūrėtojo sertifikatą vertinimo metu tikrinama:

24.1. ar pateiktas patvirtintos formos ir tinkamai užpildytas prašymas;

24.2. ar nurodytos pakeistos techninės priežiūros sistemos priemonės, pakeitimų priežastys, Techninės priežiūros sistemos aprašo nuostatos, ir jeigu pareiškėjas nusprendžia, kad Techninės priežiūros sistemos aprašo nuostatų nepakanka, ar pateikti kiti dokumentai, kuriais įrodoma, kad po pakeitimo techninės priežiūros sistema atitinka jai keliamus reikalavimus, bei pateikti pakeitimus patvirtinantys dokumentai (nurodoma, jeigu techninės priežiūros sistema buvo pakeista po paskutinio jos įvertinimo);

24.3. ar prašymo ir pridedamų dokumentų, jeigu jie pateikti, turinys yra suprantamas.

25. Atsakingas darbuotojas įvertina techninės priežiūros sistemos pakeitimų, jei jie buvo atlikti, pobūdį ir laipsnį, priežiūros veiklos rezultatus bei nusprendžia dėl išsamaus techninės priežiūros sistemos vertinimo reikalingumo. Atsakingas darbuotojas gali paprašyti pateikti papildomus dokumentus, kuriais įrodoma, kad po pakeitimo techninės priežiūros sistema atitiks jai keliamus reikalavimus, jeigu nusprendžia, kad Techninės priežiūros sistemos aprašo nuostatų nepakanka tuo įsitikinti.

26. Kitoms šiame skyriuje neaptartoms prašymo atnaujinti, pakeisti ir (ar) papildyti techninio prižiūrėtojo sertifikatą vertinimo, sprendimų priėmimo, pareiškėjo informavimo nuostatoms mutatis mutandis taikomi Taisyklių 7 ir 9 punktai bei Aprašo II skyriaus nuostatos.

IV SKYRIUS

BAIGIAMOSIOS NUOSTATOS

27. Asmenų, pageidaujančių atlikti prekinių vagonų, naudojamų 1 435 mm pločio vėžės Lietuvos Respublikos geležinkelių tinkle, techninę priežiūrą, prašymai teikiami, vertinimas atliekamas ir sprendimai priimami vadovaujantis Geležinkelių transporto eismo saugos įstatymo 17 straipsniu. Kitoms Geležinkelių transporto eismo saugos įstatymo 17 straipsnyje neaptartoms nuostatoms, nustatančioms procedūrinius Administracijos veiksmus, mutatis mutandis taikomos šio Aprašo nuostatos, išskyrus Aprašo 1 ir 4 priedus.

28. Asmenų, pageidaujančių atlikti geležinkelių riedmenų (išskyrus prekinius vagonus), naudojamų 1 435 mm ir 1 520 mm pločio vėžės Lietuvos Respublikos geležinkelių tinkle, techninę priežiūrą, prašymų vertinimas atliekamas ir sprendimai priimami mutatis mutandis taikant Geležinkelių transporto eismo saugos įstatymo 17 ir 18 straipsnių bei Aprašo nuostatas.

29. Administracijos sprendimai ir veiksmai (neveikimas), kuriais nesilaikoma šio Aprašo nuostatų, gali būti apskųsti Lietuvos administracinių ginčų komisijai arba administraciniam teismui Lietuvos Respublikos ikiteisminio administracinių ginčų nagrinėjimo tvarkos įstatyme ir Lietuvos Respublikos administracinių bylų teisenos įstatymo nustatyta tvarka.

_______________

PATVIRTINTA

Lietuvos transporto saugos administracijos direktoriaus 2020 m. gruodžio 23 d. įsakymu Nr. 2BE-428

PRAŠYMAS

IŠDUOTI, ATNAUJINTI, PAKEISTI IR (AR) PAPILDYTI GELEŽINKELIŲ RIEDMENŲ, KURIE NAUDOJAMI 1 520 MM PLOČIO VĖŽĖS LIETUVOS RESPUBLIKOS GELEŽINKELIŲ TINKLE, TECHNINIO PRIŽIŪRĖTOJO SERTIFIKATĄ

___________________ Nr. ________

(data)

Sertifikavimo įstaigos kontaktinė informacija

1.1. Organizacija, kuriai teikiama paraiška	Lietuvos transporto saugos administracija

1.2. Sertifikavimo įstaigos kodas	188647255

1.3. Adresas (gatvė, pašto kodas, miestas, Švitrigailos g. 42, 03209 Vilnius, Lietuva

šalis)

Pareiškėjo informacija

2.1. Juridinio asmens pavadinimas / fizinio asmens _______________________________

vardas ir pavardė	___________________________________

2.2. Adresas (gatvė, pašto kodas, miestas,	_______________________________________

šalis) _______________________________________

2.3. Telefono numeris ______________________

2.4. El. pašto adresas ________________________

2.5. Įmonės kodas / asmens kodas ________________________________________________

2.6. PVM mokėtojo kodas ______________________________________________________

2.7. Kita informacija __________________________________________________________

Asmuo ryšiams

3.1. Pavardė, vardas __________________________________________________________

3.2. Telefono numeris _____________________

3.3. El. pašto adresas ______________________

Prašoma

4.1. Išduoti naują sertifikatą □

4.2. Pakeisti sertifikatą □

4.3. Atnaujinti sertifikatą, praėjus 5 metams po jo išdavimo □

4.4. Papildyti sertifikatą, kai įgyvendinami esminiai techninės priežiūros pakeitimai ir (ar) ketinama vykdyti veiklą, kuri nėra nurodyta techninio prižiūrėtojo sertifikate □

Veiklos duomenys

5.1. Geležinkelių riedmenų, naudojamų 1 520 mm vėžės pločio Lietuvos Respublikos geležinkelių tinkle, rūšis: Prekiniai vagonai □ Kiti nei prekiniai vagonai □ 5.2. Apima cisterninius vagonus pavojingiesiems kroviniams gabenti TAIP / NE Apima kitus vagonus, specialiai skirtus pavojingiesiems kroviniams gabenti TAIP / NE Veiklos vykdymo apimtys Funkcijas atlieka pats Atlieka dalį funkcijų Atlieka kitas subjektas Techninės priežiūros organizavimas □ Techninės priežiūros užtikrinimas □ □ □ Techninės priežiūros kontrolė □ □ □ Techninės priežiūros atlikimas □ □ □

Pateikiami dokumentai

6.1. Techninės priežiūros sistemos aprašas □

6.2. Kiti dokumentai □

nurodyti ____________________________________________________________________

_____________________________ _________________________

(pareigų pavadinimas) (vardas, pavardė)

Data _______________________ Parašas __________________________

Asmenų, pageidaujančių atlikti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninę priežiūrą, prašymų vertinimo tvarkos aprašo

1 priedas

TECHNINĖS PRIEŽIŪROS SISTEMOS VERTINIMO KRITERIJAI

I SKYRIUS

BENDROSIOS NUOSTATOS

1. Techninės priežiūros sistemos vertinimo kriterijai (toliau – vertinimo kriterijai) nustato Geležinkelių riedmenų techninės priežiūros sistemos aprašo (toliau – Techninės priežiūros sistemos aprašas) įforminimo ir jo turinio reikalavimus bei geležinkelių riedmenų techninės priežiūros sistemos priemonių vertinimo kriterijus.

2. Techninės priežiūros sistemos aprašas turi apimti Techninių prižiūrėtojų sertifikavimo taisyklių, patvirtintų Lietuvos Respublikos susisiekimo ministro 2011 m. liepos 19 d. įsakymu Nr. 3-431 „Dėl Techninių prižiūrėtojų sertifikavimo taisyklių patvirtinimo“ (toliau – Taisyklės), 3 punkte nustatytas priemones, kurios parengtos vadovaujantis Taisyklių 4 punkte nurodytomis taisyklėmis ir instrukcijomis, o jų turinys turi atitikti vertinimo kriterijus.

3. Techninės priežiūros sistemos aprašas turi būti įformintas raštu ir patvirtintas aukščiausio lygio vadovybės. Kartu su Techninės priežiūros sistemos aprašu gali būti pateikti kiti susiję dokumentai, iš kurių turinio būtų galima nustatyti tinkamą techninės priežiūros sistemos priemonių įgyvendinimą ir atlikti vertinimą pagal nustatytus vertinimo kriterijus, jei asmuo, pageidaujantis gauti techninio prižiūrėtojo sertifikatą, nusprendžia, kad Techninės priežiūros sistemos aprašo nepakanka tuo įsitikinti.

4. Techninis prižiūrėtojas gali pavesti kitam subjektui atlikti techninės priežiūros užtikrinimo, kontrolės ir (arba) atlikimo funkcijas (vertinimo kriterijų III–V skyriai), tačiau privalo pats vykdyti techninės priežiūros organizavimo funkciją (vertinimo kriterijų II skyrius). Tokiu atveju techninis prižiūrėtojas savo techninės priežiūros sistemoje turi nustatyti tvarką, pagal kurią vykdydamas rangovų ir subrangovų atranką patikrintų jų kompetenciją, patikimumą ir kitus aspektus, turinčius reikšmės tinkamam ir saugiam pasirinktų perduoti funkcijų atlikimui, ir pateikti tai patvirtinančius dokumentus.

II SKYRIUS

TECHNINĖS PRIEŽIŪROS ORGANIZACINIŲ PRIEMONIŲ VERTINIMO KRITERIJAI

5. Yra nustatyta techninės priežiūros organizavimo tvarka, atitinkanti techninio prižiūrėtojo dydį, organizacinę struktūrą, veiklos mastą ir geležinkelių riedmenų, kurie bus prižiūrimi, rūšis. Ši tvarka gali būti išreikšta grafiniu organizacijos struktūros atvaizdavimu.

6. Yra nustatyta tvarka, kaip organizuojama su technine priežiūra susijusi veikla, kaip ji koordinuojama ir kontroliuojama, bei numatyta kiekvieno darbuotojo, atsakingo už techninę priežiūrą, atsakomybė.

7. Yra nustatyta tvarka, skirta nuolat stebėti su technine priežiūra susijusių užduočių vykdymo procesą ir imtis priemonių, jei užduotys atliekamos netinkamai.

8. Yra darbuotojų, atsakingų už techninę priežiūrą, kompetencijų valdymo sistema, kuri apima:

8.1. techninei priežiūrai atlikti būtinų žinių ir įgūdžių nustatymą;

8.2. darbuotojų atrankos reikalavimus (išsilavinimas, kvalifikacija, sveikatos būklė);

8.3. tęstinį mokymą ir periodišką turimų žinių bei įgūdžių atnaujinimą;

8.4. periodinius žinių patikrinimus;

8.5. užtikrinimą, kad užduotys būtų skiriamos reikiamą kompetenciją turintiems darbuotojams.

III SKYRIUS

TECHNINĖS PRIEŽIŪROS UŽTIKRINIMO PRIEMONIŲ VERTINIMO KRITERIJAI

9. Yra nustatyta tvarka, kurioje nurodytos geležinkelių riedmenų (išskiriant jų rūšis, jei reikia) techninės priežiūros ir remonto rūšys.

10. Yra nustatyta tvarka, kurioje nurodytas geležinkelių riedmenų (išskiriant jų rūšis, jei reikia) techninės priežiūros ir remonto atlikimo periodiškumas.

11. Yra nustatyta tvarka, skirta užtikrinti, kad tinkamu laiku būtų vykdomas geležinkelių riedmenų eksploatavimo nutraukimas techninei priežiūrai atlikti ir jų grąžinimas eksploatuoti po techninės priežiūros darbų.

IV SKYRIUS

TECHNINĖS PRIEŽIŪROS KONTROLĖS PRIEMONIŲ VERTINIMO KRITERIJAI

12. Yra sukurta ir įdiegta informacinė sistema, kuri užtikrina bent jau:

12.1. geležinkelių riedmenų ridos apskaitą;

12.2. duomenų apie geležinkelių riedmenų dislokaciją apskaitą;

12.3. geležinkelių riedmenų techninės priežiūros, remonto atlikimo periodiškumą, modernizacijų apskaitą, įskaitant saugiklius, kad nebus naudojami geležinkelių riedmenys, kuriems neatlikta reikalinga techninė priežiūra;

12.4. faktiškai atliktų geležinkelių riedmenų techninės priežiūros ir einamųjų – atkabinamųjų remonto darbų apskaitą;

12.5. geležinkelių riedmenų gedimų apskaitą.

13. Yra nustatyta tvarka, kurioje nurodytas informacinės sistemos darbo organizavimas ir užtikrinamas duomenų saugumas.

14. Jeigu techninio prižiūrėtojo prižiūrimus geležinkelių riedmenis naudoja kitos geležinkelio įmonės (vežėjai) ar kitos įmonės, techninio prižiūrėtojo informacinė sistema turi keistis duomenimis, nurodytais 12 punkte, su šių subjektų informacinėmis sistemomis arba kitokiu būdu turi būti užtikrinama, kad laiku ir tinkamai geležinkelių riedmenų faktinį naudotoją pasiektų tiksli, aktuali informacija apie geležinkelių riedmenų techninę būklę, ir užtikrinti saugų geležinkelių riedmenų eksploatavimą.

15. Jeigu techninio prižiūrėtojo geležinkelių riedmenys naudojami arba juos ketinama naudoti trečiosiose valstybėse, techninio prižiūrėtojo informacinė sistema turi keistis duomenimis, nurodytais 12 punkte, su trečiųjų valstybių geležinkelių įmonėmis, organizacijomis ir (ar) kitais asmenimis.

16. Aprašo 12–15 punktuose nurodyti informacinės sistemos reikalavimai taikomi tik prekiniams vagonams. Kitų nei prekinių vagonų techniniai prižiūrėtojai turi užtikrinti, kad būtų nustatyta tvarka, kurioje nurodytos kitų nei prekinių vagonų techninės priežiūros kontrolės priemonės, užtikrinančios saugų kitų nei prekinių vagonų eksploatavimą.

V SKYRIUS

TECHNINĖS PRIEŽIŪROS ATLIKIMO PRIEMONIŲ VERTINIMO KRITERIJAI

17. Yra nustatyta tvarka, skirta užtikrinti, kad geležinkelių riedmenų techninė priežiūra būtų atliekama techninio prižiūrėtojo pripažintuose subjektuose. Techninio prižiūrėtojo pripažinti subjektai turi turėti personalą, įrangą, įrenginius ir patalpas, medžiagas, reikalingas techninio prižiūrėtojo geležinkelių riedmenų techninei priežiūrai atlikti.

18. Yra nustatyta tvarka, pagal kurią techninis prižiūrėtojas pripažįsta subjektus, kurie gali atlikti jo geležinkelių riedmenų techninę priežiūrą. Techninis prižiūrėtojas turi įsitikinti, kad minėtuose subjektuose dirbtų darbuotojai, turintys tinkamą kvalifikaciją atlikti visų jų prižiūrimų geležinkelių riedmenų rūšių techninę priežiūrą.

19. Yra nustatyta tvarka, pagal kurią techninio prižiūrėtojo pripažinti subjektai gali įvesti su technine priežiūra susijusius duomenis į techninio prižiūrėtojo informacinę sistemą.

20. Jeigu techninė priežiūra atliekama techninio prižiūrėtojo pripažintuose subjektuose, turi būti nustatyta tvarka, pagal kurią būtų užtikrinta, kad pripažinti subjektai atliktų geležinkelių riedmenų techninę priežiūrą, vadovaudamiesi techninio prižiūrėtojo nustatyta techninės priežiūros sistema ir technologija.

Asmenų, pageidaujančių atlikti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninę priežiūrą, prašymų vertinimo tvarkos aprašo

2 priedas

NEŠALIŠKUMO DEKLARACIJA

20__m._______________ d.

Vilnius

1. Teikdamas informaciją ir (ar) paaiškinimus savo kompetencijos klausimais pasižadu:

1.1. būti objektyvus ir nešališkas, laikytis teisės aktų reikalavimų, vadovautis profesinės etikos principais, teikti teisingą ir tikslią informaciją ir (ar) paaiškinimus, dėl kurių į mane yra kreipiamasi;

1.2. nedelsdamas raštu informuoti Lietuvos transporto saugos administraciją ir nusišalinti nuo informacijos ir (ar) paaiškinimų teikimo, paaiškėjus bent vienai iš šių aplinkybių:

1.2.1. pareiškėjas yra susijęs su manimi santuokos, artimos giminystės ar svainystės ryšiais arba toks asmuo dirba prašymą pateikusiame ūkio subjekte;

1.2.2. dėl bet kokių kitų aplinkybių, dėl kurių negaliu laikytis šiame punkte nustatytų principų.

2. Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir vaikai.

________________ ____________________________

(parašas) (pareigos, vardas, pavardė)

Asmenų, pageidaujančių atlikti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninę priežiūrą, prašymų vertinimo tvarkos aprašo

3 priedas

KONFIDENCIALUMO PASIŽADĖJIMAS

20__m._______________ d.

Vilnius

1. Teikdamas informaciją ir (ar) paaiškinimus savo kompetencijos klausimais pasižadu:

1.1. saugoti ir tik įstatymų bei kitų teisės aktų nustatyta tvarka naudoti visą su techninio prižiūrėtojo sertifikato išdavimu susijusią informaciją, kuri man taps žinoma;

1.2. saugoti asmens duomenų paslaptį;

1.3. man patikėtus dokumentus ir (ar) jų kopijas saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti;

1.4. man patikėtus dokumentus ir (ar) jų kopijas bei juose esančius duomenis naudoti tik tiek, kiek yra būtina suteikti informaciją ir (ar) paaiškinimus, dėl kurių yra kreipiamasi.

2. Man žinoma, kad už šio pasižadėjimo nesilaikymą ir Lietuvos Respublikos asmens duomenų teisinės apsaugos įstatymo nuostatų pažeidimą turėsiu atsakyti pagal Lietuvos Respublikos įstatymus.

____________ _________________________

(parašas) (pareigos, vardas, pavardė)

Asmenų, pageidaujančių atlikti geležinkelių riedmenų, naudojamų 1 520 mm pločio vėžės Lietuvos Respublikos geležinkelių tinkle, techninę priežiūrą, prašymų vertinimo tvarkos aprašo

4 priedas

TECHNINĖS PRIEŽIŪROS SISTEMOS APRAŠO ATITIKTIES NUSTATYTIEMS KRITERIJAMS VERTINIMO PAŽYMA

BENDROSIOS NUOSTATOS

Reikalavimai	Atitinka / Neatitinka / Atitinka iš dalies / Nevertinta	Nuoroda į Techninės priežiūros sistemos aprašą ar kitus dokumentus	Atsakingo darbuotojo pastabos, nurodymas ištaisyti trūkumus
1. Techninės priežiūros sistemos aprašas įformintas raštu, patvirtintas aukščiausio lygio vadovybės ir apima Taisyklių 3 punkte nurodytas priemones.
2. Pateikti kiti susiję dokumentai, iš kurių turinio būtų galima nustatyti tinkamą techninės priežiūros sistemos priemonių įgyvendinimą ir atlikti vertinimą pagal nustatytus vertinimo kriterijus, jei Techninės priežiūros sistemos aprašo nepakanka įsitikinti jos atitiktimi nustatytiems reikalavimams.
3. Techninės priežiūros funkcijos tinkamai priskirtos ir (arba) pavestos kitiems subjektams.

TECHNINĖS PRIEŽIŪROS ORGANIZACINIŲ PRIEMONIŲ VERTINIMO KRITERIJAI

Reikalavimai	Atitinka / Neatitinka / Atitinka iš dalies / Nevertinta	Nuoroda į Techninės priežiūros sistemos aprašą ar kitus dokumentus	Atsakingo darbuotojo pastabos, nurodymas ištaisyti trūkumus
4. Yra nustatyta techninės priežiūros organizavimo tvarka, atitinkanti techninio prižiūrėtojo dydį, organizacinę struktūrą, veiklos mastą ir geležinkelių riedmenų, kurie bus prižiūrimi, rūšis.
5. Yra nustatyta tvarka, kaip organizuojama su technine priežiūra susijusi veikla, kaip ji koordinuojama ir kontroliuojama bei numatyta kiekvieno darbuotojo, atsakingo už techninę priežiūrą, atsakomybė.
6. Yra nustatyta tvarka, skirta nuolat stebėti su technine priežiūra susijusių užduočių vykdymo procesą ir imtis priemonių, jei užduotys atliekamos netinkamai.
7. Yra darbuotojų, atsakingų už techninę priežiūrą, kompetencijų valdymo sistema, kuri apima:
7.1. techninei priežiūrai atlikti būtinų žinių ir įgūdžių nustatymą;
7.2. darbuotojų atrankos reikalavimus (išsilavinimas, kvalifikacija, sveikatos būklė);
7.3. tęstinį mokymą ir periodišką turimų žinių bei įgūdžių atnaujinimą;
7.4. periodinius žinių patikrinimus;
7.5. užtikrinimą, kad užduotys būtų skiriamos reikiamą kompetenciją turintiems darbuotojams.

TECHNINĖS PRIEŽIŪROS UŽTIKRINIMO PRIEMONĖS

Reikalavimai	Atitinka / Neatitinka / Atitinka iš dalies / Nevertinta	Nuoroda į Techninės priežiūros sistemos aprašą ar kitus dokumentus	Atsakingo darbuotojo pastabos, nurodymas ištaisyti trūkumus
8. Yra nustatyta tvarka, kurioje nurodytos geležinkelių riedmenų (išskiriant jų rūšis, jei reikia) techninės priežiūros ir remonto rūšys.
9. Yra nustatyta tvarka, kurioje nurodytas geležinkelių riedmenų (išskiriant jų rūšis, jei reikia) techninės priežiūros ir remonto atlikimo periodiškumas.
10. Yra nustatyta tvarka, skirta užtikrinti, kad tinkamu laiku būtų vykdomas geležinkelių riedmenų eksploatavimo nutraukimas techninei priežiūrai atlikti ir jų grąžinimas eksploatuoti po techninės priežiūros darbų.

PRIEŽIŪROS KONTROLĖS PRIEMONĖS

Reikalavimai	Atitinka / Neatitinka / Atitinka iš dalies / Nevertinta	Nuoroda į Techninės priežiūros sistemos aprašą ar kitus dokumentus	Atsakingo darbuotojo pastabos, nurodymas ištaisyti trūkumus
11. Yra sukurta ir įdiegta informacinė sistema, kuri užtikrina bent jau (taikoma tik prekiniams vagonams):
11.1. geležinkelių riedmenų ridos apskaitą;
11.2. duomenų apie geležinkelių riedmenų dislokaciją apskaitą;
11.3. geležinkelių riedmenų techninių priežiūrų, remontų atlikimo periodiškumo, modernizacijų apskaitą, įskaitant saugiklius, kad nebus naudojami geležinkelių riedmenys, kuriems neatlikta reikalinga techninė priežiūra;
11.4. faktiškai atliktų geležinkelių riedmenų techninės priežiūros ir einamųjų – atkabinamųjų remonto darbų apskaitą;
11.5. geležinkelių riedmenų gedimų apskaitą.
12. Yra nustatyta tvarka, kurioje nurodytas informacinės sistemos darbo organizavimas ir užtikrinamas duomenų saugumas.
13. Jeigu techninio prižiūrėtojo prižiūrimus geležinkelių riedmenis naudoja kitos geležinkelio įmonės (vežėjai) ar kitos įmonės, techninio prižiūrėtojo informacinė sistema turi keistis duomenimis, nurodytais 11 punkte, su šių subjektų informacinėmis sistemomis arba kitokiu būdu turi būti užtikrinama, kad laiku ir tinkamai geležinkelių riedmenų faktinį naudotoją pasiektų tiksli, aktuali informacija apie geležinkelių riedmenų techninę būklę, ir užtikrinti saugų geležinkelių riedmenų eksploatavimą.
14. Jeigu techninio prižiūrėtojo geležinkelių riedmenys naudojami arba juos ketinama naudoti trečiosiose valstybėse, techninio prižiūrėtojo informacinė sistema turi keistis duomenimis, nurodytais 11 punkte, su trečiųjų valstybių geležinkelių įmonėmis, organizacijomis ir (ar) kitais asmenimis.
15. Yra nustatyta tvarka, kurioje nurodytos kitų nei prekinių vagonų techninės priežiūros kontrolės priemonės, užtikrinančios saugų kitų nei prekinių vagonų eksploatavimą (taikoma kitiems nei prekiniai vagonai riedmenims).

TECHNINĖS PRIEŽIŪROS ATLIKIMO PRIEMONĖS

Reikalavimai	Atitinka / Neatitinka / Atitinka iš dalies / Nevertinta	Nuoroda į Techninės priežiūros sistemos aprašą ar kitus dokumentus	Atsakingo darbuotojo pastabos, nurodymas ištaisyti trūkumus
16. Yra nustatyta tvarka, skirta užtikrinti, kad geležinkelių riedmenų techninė priežiūra būtų atliekama techninio prižiūrėtojo pripažintuose subjektuose. Techninio prižiūrėtojo pripažinti subjektai turi turėti personalą, įrangą, įrenginius ir patalpas, medžiagas, reikalingas techninio prižiūrėtojo geležinkelių riedmenų techninei priežiūrai atlikti.
17. Yra nustatyta tvarka, pagal kurią techninis prižiūrėtojas pripažįsta subjektus, kurie gali atlikti jo geležinkelių riedmenų techninę priežiūrą. Techninis prižiūrėtojas turi įsitikinti, kad minėtuose subjektuose dirbtų darbuotojai, turintys tinkamą kvalifikaciją atlikti visų jų prižiūrimų geležinkelių riedmenų rūšių techninę priežiūrą.
18. Yra nustatyta tvarka, pagal kurią techninio prižiūrėtojo pripažinti subjektai gali įvesti su technine priežiūra susijusius duomenis į techninio prižiūrėtojo informacinę sistemą.
19. Jeigu techninė priežiūra atliekama techninio prižiūrėtojo pripažintuose subjektuose, turi būti nustatyta tvarka, pagal kurią būtų užtikrinta, kad pripažinti subjektai atliktų geležinkelių riedmenų techninę priežiūrą, vadovaudamiesi techninio prižiūrėtojo nustatyta techninės priežiūros sistema ir technologija.

Vertinimo išvada (pasiūlymas išduoti (atsisakyti išduoti) techninio prižiūrėtojo sertifikatą) arba nurodymas pareiškėjui ištaisyti atitikties vertinimo pažymoje nurodytus trūkumus:

__________________________________________________________________________

__________________________________________________________________________

__________________________________________________________________________

__________________________________________________________________________

Atitikties įvertinimą atliko ir vertinimo išvadą pateikė: _____________________________________	(pareigos, vardas, pavardė)

PATVIRTINTA

Lietuvos transporto saugos administracijos direktoriaus 2020 m. gruodžio 23 d. įsakymu Nr. 2BE-428

GELEŽINKELIŲ RIEDMENŲ, NAUDOJAMŲ 1 520 MM PLOČIO VĖŽĖS LIETUVOS RESPUBLIKOS GELEŽINKELIŲ TINKLE, TECHNINIO PRIŽIŪRĖTOJO SERTIFIKATAS

1. SERTIFIKUOTAS TECHNINIS PRIŽIŪRĖTOJAS

Juridinio asmens teisinė forma, pavadinimas / fizinio asmens vardas, pavardė
Adresas (gatvė, pašto kodas, miestas, šalis)
Juridinio asmens kodas / fizinio asmens kodas

2. SERTIFIKAVIMO ĮSTAIGA

Lietuvos transporto saugos administracija
Švitrigailos g. 42, 03209 Vilnius
Įstaigos kodas 188647255

3. INFORMACIJA APIE SERTIFIKATĄ

Tai yra	– naujas sertifikatas – pakeistas sertifikatas – atnaujintas sertifikatas – papildytas informacija	   
Galioja nuo: iki:

4. TECHNINIO PRIŽIŪRĖTOJO VEIKLOS SRITIS

4.1. Geležinkelių riedmenų, naudojamų 1520 mm vėžės pločio Lietuvos Respublikos geležinkelių tinkle, rūšis:	Prekiniai vagonai □

Kiti nei prekiniai vagonai □
4.2. Apima cisterninius vagonus pavojingiesiems kroviniams gabenti TAIP / NE Apima kitus vagonus, specialiai skirtus pavojingiesiems kroviniams gabenti TAIP / NE
4.3. Veiklos vykdymo apimtys:	Funkcijas atlieka pats	Atlieka dalį funkcijų	Atlieka kitas subjektas
Techninės priežiūros organizavimas	□
Techninės priežiūros užtikrinimas	□	□	□
Techninės priežiūros kontrolė	□	□	□
Techninės priežiūros atlikimas	□	□	□

5. PAPILDOMA INFORMACIJA

Išdavimo data